นายกรัฐมนตรี เปิดตัวแคมเปญ ”ยุวชนสร้างชาติ” ขอคนรุ่นใหม่ใช้พลังและความคิดสร้างสรรค์ช่วยขับเคลื่อนประเทศไปข้างหน้า
นายกรัฐมนตรี เปิดตัวแคมเปญ ”ยุวชนสร้างชาติ” ขอคนรุ่นใหม่ใช้พลังและความคิดสร้างสรรค์ช่วยขับเคลื่อนประเทศไปข้างหน้าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดตัวแคมเปญ”ยุวชนสร้างชาติ” เป็นการปฏิรูประบบการเรียนรู้จากประสบการณ์จริงนอกห้องเรียนและเปิดโอกาสให้ยุวชนนำความรู้ นวัตกรรมและเทคโนโลยีไปพัฒนาชนบท พร้อมทั้งสนับสนุนและส่งเสริมเศรษฐกิจสร้างสรรค์และผู้ประกอบการยุคใหม่ พร้อมให้โอวาทนักศึกษาที่เข้าร่วมจากโครงการยุวชนอาสา 500 คน ว่า ต้องการให้เยาวชนคนรุ่นใหม่ใช้พลังและความคิดสร้างสรรค์ช่วยขับเคลื่อนประเทศไปข้างหน้า ตามแผนยุทธศาสตร์ 20 ปี โดยทรัพยากรมนุษย์เป็นสิ่งสำคัญที่ต้องพัฒนาให้มีศักยภาพ ควบคู่กับการมีคุณธรรม จริยธรรม ทั้งนี้ต้องปฏิรูปการเรียนการสอนในการเรียนรู้จากชุมชม ให้นักศึกษา ครู อาจารย์ ได้เรียนรู้ในท้องถิ่นของตนเอง เพื่อนำความรู้มาพัฒนาท้องถิ่นพร้อมเน้นย้ำว่า กฎหมายคือสิ่งเดียวที่ทำให้เกิดความเท่าเทียมกันและขณะนี้มีกองทุนยุติธรรม เพื่อให้ความเป็นธรรมกับประชาชนนายกรัฐมนตรี กล่าวว่า ประเทศกำลังพัฒนา จึงต้องใช้งบประมาณมากขึ้นในแต่ละปี ไม่ใช่การนำงบประมาณมาใช้ประโยชน์ส่วนตัว โดยทุกอย่างสามารถตรวจสอบได้โดยสร้างสรรค์นายกรัฐมนตรี ยังกล่าวว่า เคารพความคิดของทุกคนแม้จะมีความเห็นต่าง ซึ่งวันนี้ประเทศไทยเดินมาถูกทางแล้ว มาร่วมมือคิด ร่วมมือทำดีกว่าที่จะสร้างความขัดแย้ง